《戊子中秋见月痛忆往昔摧肝剖髓情见乎辞》
明代·李舜臣

明月皎三五，况复中秋时。清晖岂不满，望望祗益悲。

忆昔忝朝趋，亲承白发娱。休浣时乘暇，欢宴日相煦。

归散紫宸朝，鸣玉步逍遥。譬乌本恋私，何言寄迢迢。

佳节一以临，忻承旅寓心。称觞拜且舞，起坐弹鸣琴。

及釜方在此，樽罍复能绮。圆方且珍羞，水陆充遐迩。

嗟吾薄祜躬，五福本无同。惠时良不偶，孔燕谁能终。

异物感弱孙，沉痛为销魂。大运一陵替，万事兹掌翻。

嗟吾天所伐，吾罪甘陨越。白发遂见夺，含贝一何忽。

孤儿号欲绝，五内崩以裂。从此饰归輤，血继声幽咽。

间关指敝屋，二九达东服。生行见榇还，惨恻动邦族。

孤儿苦欲死，呕血将难已。恭承哲人意，黾勉兹伊始。

墓门何萧萧，剖髓诀今朝。归体托穷泉，恸绝不可招。

自昔入承明，庶几振金声。方舄终越吟，拟翰祗莼情。

投簪三上书，微尚不自如。岩岩东曹间，维絷心何疏。

颇闻古人志，微禄忻从事。宁知为所婴，岁暮及颠踬。

颠踬兹云极，白日忽西匿。独览泣吾非，酷痛摧中臆。

倚庐日月迁，寥廓奉几筵。荐禫时方燠，忽忽吟寒蝉。

踯䠱下中堂，椎心诉穹苍。白露沾我衣，惊风飘我裳。

衰草咽秋虫，清野号孤鸿。俯仰窃自怜，积恨安所终。

作者简介：李舜臣（朝鲜语：이순신，1545年－1598年），字汝谐，本贯德水（今朝鲜黄海北道开丰郡），生于朝鲜首都汉城（今韩国首尔）。李氏朝鲜时期名将。官至三道水军统制使、全罗道左水使。在十六世纪抵抗日军侵朝（壬辰倭乱）时，曾立下汗马功劳。1597年，他在朝鲜南部的珍岛与朝鲜本土的鸣梁海峡（今属韩国）仅靠12艘舰船击败日寇300余条船（战船133艘，后勤船200余条）。1598年在露梁海战中牺牲，享年53岁。谥号忠武，死后追赠领议政，与乙支文德、姜邯赞一并被后世朝鲜半岛奉为三大救国英雄。